વલભીપુરના જલાલપર ગામે રહેતાં નગાભાઈ કરશનભાઈ ભોકળવા ભરવાડ (ઉ. વ. ૩૦)એ વલભીપુર પોલીસ મથકમાં એવી ફરિયાદ નોંધાવી હતી કે, ફરિયાદીના ભાઈ વિપુલ વાડીએથી ઘરે આવતા હતા, ત્યારે ગામના જ ઘનશ્યામભાઈ વેલજીભાઈ સોલંકી તથા મિત્રો ક્રિકેટ રમતાં હતા, ત્યારે ક્રિકેટનો સ્ટમ્પ અકસ્માતે પડી જતાં આરોપી ઘનશ્યામ વેલજીભાઈ સોલંકી, ધીરૃ તળશીભાઈ સોલંકી, બાલા તળશીભાઈ સોલંકી, દીલીપ ધનજીભાઈ સોલંકી, ભરત ધનજીભાઈ સોલંકી, રાજુ વેલજીભાઈ, બળવંત બાવસંગભાઈ, વિક્રમ બાવસંગભાઈ તથા એક અજાણ્યા માણસ સહિત નવ શખસે એકસંપ કરી, ગેરકાયદે મંડળી રચી, તલવાર, ગુપ્તી, ધારિયું, ખરપિયો, લોખંડના પાઈપ, કોશ, ધોકા વડે હુમલો કરી ફરિયાદી નગાભાઈ કરશનભાઈ ભરવાડ, તેમના પિતા કરશનભાઈ ભલાભાઈ ભોકળવા, લાખાભાઈ ઉર્ફે લખમણભાઈ કરશનભાઈ ભોકળવાને ગંભીર ઈજા પહોંચાડી તમામ શખસો ફરાર થઈ ગયા હતા.